# Alix (còmic)

Alix és un personatge de la bande dessinée franco-belga, protagonista d’una sèrie de còmics amb el mateix nom, creada, escrita i dibuixada per Jacques Martin a partir de 1948. La sèrie ha continuat després de la mort de l'autor. En un principi, el personatge va aparèixer en el setmanari Tintin. Els àlbums han estat publicats per l'editorial Casterman.

## Anàlisi de la sèrie

Les aventures d'Alix tenen lloc en temps de Juli Cèsar, en diferents llocs com a Roma, Gàl·lia, Mesopotàmia, Àfrica i Àsia Menor. La sèrie porta el nom del seu heroi, un esclau d'origen gal convertit en ciutadà romà i proper a Cèsar. L'estil dels dibuixos és de la línia clara.
Si al primer episodi Alix l'intrepide es reconeix la inspiració en Ben-Hur, els àlbums següents són una oportunitat per aprofundir en el personatge d'Alix i ampliar l'acció.
Igualment, destacar que els dos herois s'han convertit en icones gai a la comunitat homosexual de França. S'ha debatut l’homoerotisme, o fins i tot una possible relació entre l'heroi i el seu company Enak. Això s'accentua pel baix nombre de dones que apareixen i l'absència de relacions romàntiques, inicialment a causa de la censura dels anys cinquanta.
En diverses entrevistes, Jacques Martin va parlar sobre aquest tema:
| « | Atès que Alix i Enak són, al meu entendre, arquetips del món antic, correspon al lector reaccionar segons la seva sensibilitat. Tanmateix, a les imatges dels meus àlbums no hi ha vinyetes provocadores i no hi ha cap indici que tinguin relacions íntimes. Però, és evident que no puc evitar que determinats lectors s'imaginin, o fins i tot fantasiegen, amb aquests dos personatges, perquè estic d'acord que es poden prestar a tota mena d'interpretacions. | » |

## Els personatges

Alix Graccus: heroi adolescent de la sèrie. Fill adoptiu d'un governador romà lleial a Cèsar, Honorus Galla, es caracteritza per el seu coratge, el seu gran cor i la seva intel·ligència. Alix és fill d’un cabdill gal, Astorix, que no s'ha de confondre amb Astèrix, que va aparèixer al món del còmic més d'una dècada després. Ja d’adult (sèrie Alix Senator) tindrà un fill (Titus) amb Lidia Octavia, germana de l'emperador August.
* Enak: company fidel de l’anterior, una mica més jove. D’origen egipci, apareix per primer cop a Le sphinx d'or. A l’àlbum Le prince du Nil, s'especula sobre els seus orígens i si, en realitat, es tractaria d'un príncep. Tindrà un fill anomenat Kephren, nascut d'una serventa de Cleòpatra (Alix Senator).
* Arbacès: enemic d’Alix. Aquest grec astut i cruel apareix sistemàticament per entorpir els plans dels nostres herois. En el primer àlbum, Alix l’Intrépide, compra l'Alix i el converteix en el seu esclau.
* Vanik: cosí d'Alix que esdevé agent i partidari de Cèsar a la Gàl·lia.
* Heraklion: adolescent d’edat similar a Enak, fill de l'última reina d'Esparta. Es convertirà en el protegit d'Alix després de la mort de la seva mare i de la destrucció de la ciutadella sobre la qual regnava.
També hi apareixen altres personatges de tall històric, en aquest cas Juli Cèsar, Pompeu, Cleòpatra, Livia, Vercingétorix, August....

## Alix en català

En català, només s'han publicat cinc títols de l'etapa de Jacques Martin com autor.
* Iorix el Gran, 1982, traducció Jaume Fuster, original: 1972 ed. Casterman.
* El Princep del Nil, 1982, trad. Jaume Fuster, ori: 1974 ed. Casterman.
* El fill d'Espàrtac, 1983, trad. Jaume Fuster, ori: 1975 ed. Casterman.
* L'Espectre de Cartago, 1984, trad. Jaume Fuster, ori: 1977 ed. Casterman.
* La còlera del volcà, 1984, trad. Jaume Fuster, ori: 1978 ed. Casterman

## Els viatges d’Alix

Aquesta sèrie d'àlbums recorre la geografia i la història de l'Antiguitat amb il·lustracions inspirades en les aventures d'Alix. Aquestes obres són sobretot obres de divulgació documentades, amb l'objectiu de descobrir l'Antiguitat amb l’estil de dibuix de Jacques Martin. Hom i troba els jaciments arqueològics tal com eren en aquella època.
Han aparegut quatre volums en català:
* Egipte (volums 1 i 2)
* Pompeia
* Els Jocs olímpics a l'antiguitat.

## Alix Senator

A partir del 2012 s'inicia una nova sèrie basada en el personatge, però ja esdevingut adult. El primer volum d'Alix Senator, titulat Les Aigles de sang, escrit per Valérie Mangin i dibuixat per Thierry Démarez, té lloc més de vint anys després, quan August és nomenat emperador. Alix, convertit en senador, viu a Roma amb el seu fill Titus i Khephren, fill d'Enak. Aquest últim, segons sembla, ha mort a Egipte en circumstàncies estranyes, arran de la mort de Cleòpatra i Marc Antoni. Amb aires de thriller i misteri, relata l'assassinat salvatge del seu amic Agripa (cunyat d'August) per una àguila amb urpes d'or. August confia en Alix per portar a terme la investigació.

## Els autors

Jacques Martin, creador d'Alix, ha estat durant molts anys responsable dels guions i dibuixos. Del 1998 al 2005, Rafaël Morales va dibuixar la sèrie amb la col·laboració de Marc Henniquiau, mentre Martin va continuar preparant guions, esbossos i el muntatge final. L'any 2004 es va crear un segon equip, amb l'inici d'un nou cicle, amb el dibuixant Cédric Hervan, al qual va continuar Christophe Simon. Des de l'àlbum C’etait a Khorsabad (2006), Martin va deixar de fer els esbossos com havia estat costum, a causa de la seva edat avançada i els conseqüents problemes de vista, però va continuar fent sinopsis força breus de la trama i un guionista s'encarregava de desenvolupar-les. Després de François Maingoval, va ser el torn del guionista Patrick Weber amb l’episodi 26è L'Ibère (2007) amb Christophe Simon en els dibuixos. Al costat de l'equip Simon-Weber, es va constituir un segon equip, format pel dissenyador belga Ferry, vinculat a Weber. Aquest equip va produir La Cité engloutie, l’episodi 28è. Després que Martin morís a l’any 2010, es va encarregar del projecte Marco Venanzi, el qual va fer el guió de Le testament de Cesar corresponent al títol 29è. Altres autors van continuar per als volums següents.

## Les Aventures d'Alix: títols

    N° Títol Data de sortida Autors Tintin Casterman 1. Alix l'intrépide 1948-1949 1973 Jaques Martin 2. Le Sphinx d'or 1949-1950 1971 Jaques Martin 3. L'Île maudite 1951-1952 1969 Jaques Martin 4. La Tiare d'Oribal 1955-1956 1966 Jaques Martin 5. La Griffe noire 1957-1959 1965 Jaques Martin 6. Les Légions perdues 1962-1963 1965 Jaques Martin 7. Le Dernier Spartiate 1966-1967 1967 Jaques Martin 8. Le Tombeau étrusque 1967-1968 1968 Jaques Martin 9. Le Dieu sauvage 1969 1970 Jaques Martin 10. Iorix le grand 1971-1972 1972 Jaques Martin 11. Le Prince du Nil 1973 1974 Jaques Martin 12. Le Fils de Spartacus 1974 1975 Jaques Martin 13. Le Spectre de Carthage 1976 1977 Jaques Martin 14. Les Proies du volcan 1977 1978 Jaques Martin 15. L'Enfant grec 1979 1980 Jaques Martin 16. La Tour de Babel 1981 1981 Jaques Martin 17. L'Empereur de Chine 1982 1983 Jaques Martin 18. Vercingétorix 1985 1985 Jaques Martin 19. Le Cheval de Troie 1988 Jaques Martin 20 Ô Alexandrie 1996 Jaques Martin Rafael Morales, Marc Henniquiau 21 Les Barbares 1998 J. Martin, R. Morales M. Henniquiau 22 La Chute d'Icare 2001 J. Martin, R. Morales Marc Henniquiau 23 La Fleuve de jade 2003 J. Martin, R. Morales Marc Henniquiau 24 Roma, Roma... 2005 J. Martin, R. Morales Marc Henniquiau 25 C'était à Khorsabad 2006 J. Martin, F. Maingoval Cédric Hervan Christophe Simon 26 L'ibère 2007 J. Martin, F. Maingoval Patrick Weber 27 Le Démon du Pharos 2008 J. Martin, P. Weber Christophe Simon 28 Le Cité engloutie 2009 J. Martin, P. Weber Ferry 29 Le Testament de César 2010 Marco Venazi 30 La Conjuration de Baal 2011 Christophe Simon 31 L'ombre de Sarapis 2012 M. Venazi Mathieu Barthélemi Véroniqe Robin 32 La Dernière Conquête 2013 Géraldine Ranouil Marc Jailloux Corinne Billon 33 Britannia 2014 Mathieu Bréda Marc Jailloux 34 Par-delà le Styx 2015 35 L'or de Saturne 2016 Marco Venanzi 36 Le Serment du gladiateur 2017 Marc Jailloux 37 Veni Vidi Vici 2018 David B. Giorgio Albertini 38 Les Helvètes 2019 M. Bréda, M. Jailloux 39 Le Dieu sans nom 2020 David B., G. Albertini 40 L'Oeil du Minotaure 2021 Valérie Mangin Chrys Millien 41 La Reine des Amazones 2023 42 Le bouclier d'Achille Roger Seiter Marc Jailloux

## Referències

* ↑ Víctor Muñoz i Calafell. «Cent (un) anys de Jacques Martin». Núvol, 16-03-2022. [Consulta: 17 gener 2024].
* ↑ «Alix, l’esclave devenu sénateur» (en francès). [Consulta: 19 desembre 2023].
* ↑ Alt, Jean-Yves. «Alix, une série culte de Jacques Martin» (en francès), 11-06-2008. [Consulta: 19 desembre 2023].
* ↑ «Angoulême fête les 70 ans d'Alix, le premier héros antique résolument moderne» (en francès), 17-01-2018. [Consulta: 19 desembre 2023].
* ↑ Riera, Jordi. «El còmic en català: Catàleg: El còmic en català», divendres, 8 d’abril 2011. [Consulta: 16 desembre 2023].
* ↑ «ALIX (2004, GLENAT) -ELS VIATGES-» (en castellà). [Consulta: 15 desembre 2023].